**Kerület Napja 2025. évi kispályás labdarúgó tornA**

**Versenykiírás**

A labdarúgó torna célja: játéklehetőség, szabadidősport és rekreációs lehetőség biztosítása minden labdarúgást kedvelő ember részére, kötetlen verseny keretében.

**Időpont: 2025. június 14. szombat 10.00 óra**

**Helyszín: Nagytétényi Kohász pálya, 1225 Budapest, Angeli utca 62-64.**

Rendező: Budafok-Tétény Budapest XXII. kerület Önkormányzata

Szakmai együttműködő partner: Nagytétényi Sportegyesület

**Nevezés:**

Előzetesen, a keruletnapja@bp22.hu e-mailcímre, 2025. június 7. szombat 20.00 óráig megküldött, hiánytalanul kitöltött nevezési lapon. A nevezési lap a <https://bornegyed.hu/jelentkezesek> oldalról letölthető. Kérés esetén e-mailben is elküldjük.

Nevezési díj nincs. Legfeljebb 8 csapat nevezését tudjuk elfogadni.

**Résztvevők:** bármely amatőr egyesületi, vagy saját szervezésű csapat, korosztályra, nemre vonatkozó megkötések nélkül részt vehet a tornán. A tornán mindenki saját felelősségére vehet részt!

**Lebonyolítási rend:**

A játéktér, műfüves, palánkos, 20 \* 40 méteres kézilabda pálya, a kapuméret: 2 m x 3 m.

Játékidő: 1\*12 perc

A labdaméret: 5-ös

A mérkőzésért adható pontok: a győzelem-3 pont, döntetlen-1 pont.

A helyezések sorrendjét a szerzett pontok száma határozza meg, a legtöbb pontot gyűjtő csapat végez az első helyen és így tovább. Pontegyenlőség esetén az előkelőbb helyezés(eke)t az alábbi sorrend dönti el: 1., egymás elleni eredmény 2., a csoportban elért több győzelem 3., gólkülönbség 4., több rúgott gól 5., sorsolás

A nyolc csapatot két csoportba sorsoljuk ki, ahonnan a csoport második helyén végzett csapatok a 3. helyért játszanak, a csoportgyőztesek mérkőznek meg az 1. helyért.

**Díjazás:**

Az I-III. helyezett csapatok érem és oklevél díjazásban részesülnek, a IV.-VIII. helyezett csapat szintén oklevelet vehet át.

**Különdíjak:**

* A torna legjobb játékosa- serleg
* A torna gólkirálya-serleg
* A torna legjobb kapusa-serleg

A torna legjobb játékosa és a torna legjobb kapusa díjakról a Versenybizottság dönt. Amennyiben a torna gólkirálya vetélkedésben holtverseny alakul ki, abban az esetben, ha azonos csapatbeli játékosokról van szó a Versenybizottság fenntartja magának a jogot arra, hogy esetlegesen büntetőrúgásokkal dönt(es)se el a gólkirályi cím sorsát. Különböző csapatban szereplő labdarúgók esetén a hivatalos gólkirály az a játékos, akinek a csapata előkelőbb helyen végzett a tornán.

**Szabályok:**

* A mérkőzéseken a kispályás labdarúgás szabályai érvényesek!
* Tornacipő, teremcipő és műfüves hernyótalpas labdarúgó cipő használata egyaránt engedélyezett.
* Tilos a becsúszó szerelés.
* Tilos a játékosnak a mérkőzés folyamán az ellenfélre és saját magára veszélyes tárgyat viselni (óra, gyűrű, nyaklánc stb.). Szemüveggel mindenki csak saját felelősségére játszhat.
* Durva szabálytalanság esetén a kiállítási idő 2 perc, melynek letelte után a kiállított játékos az adott mérkőzésen nem térhet vissza a pályára, azonban csapata a játéktéren lévő játékosainak számát kiegészítheti.
* A szervezők fenntartják a jogot, hogy bármely, a sportszerűség elveit sértő magatartás esetén az érintett csapatot kizárják.
* Amennyiben a labda az alapvonalon a támadócsapat játékosáról hagyja el a játékteret, illetve érinti a hálót a kapus kézből és földről is játékba hozhatja azt.
* A kapus a hazaadást kézzel nem foghatja meg büntetlenül, kapusról szöglet van. A kapus a félpályát nem dobhatja át a játék során, amennyiben a labdajátékban van, akkor a labdát a büntetőterületen kívül lábbal is megjátszhatja ebből gólt is szerezhet.
* Szabadrúgásoknál és szögleteknél az ellenfél minimum 3m-re kell, hogy álljon, szabadrúgás esetén a támadó csapat játékosai nem állhatnak be a sorfalba a szabadrúgásoknál;
* Cserélni csak játékmegszakítás alkalmával lehet.
* Amennyiben az oldalvonalon hagyja el a labda a játékteret vagy hálót érintett, akkor a labda ismételt játékba hozása kézzel és lábbal is el megtörténhet.
* A büntetőrúgást a 7 m-ről kell elvégezni, a kapusnak a rúgás pillanatában egyik lábbal a gólvanalon kell állnia.